Projekts

LATVIJAS REPUBLIKAS MINISTRU KABINETS

2015.gada Noteikumi Nr.

Rīgā (prot. Nr. .§)

**Grozījumi Ministru kabineta 2014. gada 12. augusta noteikumos Nr. 471 „Parakstu vākšanas tiešsaistes sistēmu drošības un tehniskās prasības”**

*Izdoti saskaņā ar likuma „Par tautas nobalsošanu,*

*likumu ierosināšanu un Eiropas pilsoņu iniciatīvu”*

 *22. panta piekto daļu*

Izdarīt Ministru kabineta 2014. gada 12. augusta noteikumos Nr. 471 „Parakstu vākšanas tiešsaistes sistēmu drošības un tehniskās prasības” (Latvijas Vēstnesis, 2014, 241. nr.) šādus grozījumus:

1. Izteikt 2. punktu šādā redakcijā:

„2. Lai nodrošinātu parakstu vākšanu elektroniski, izmantojot portālu, tiek izveidota parakstu vākšanas tiešsaistes sistēma (turpmāk – portāla parakstu vākšanas tiešsaistes sistēma). Sistēmas pārzinis ir Centrālā vēlēšanu komisija (turpmāk – komisija) un turētājs – Valsts reģionālās attīstības aģentūra (turpmāk – aģentūra).”.

1. Izteikt 11.1. apakšpunktu šādā redakcijā:

„11.1. ziņas par iesniedzēju (juridiskai personai – nosaukumu, reģistrācijas numuru, kontakttālruni un e-pasta adresi; fiziskai personai – vārdu, uzvārdu, personas kodu, kontakttālruni un e-pasta adresi).”

1. Aizstāt 11.8. apakšpunktā skaitļus un vārdus „2.3. apakšpunktā” ar skaitļiem un vārdiem „31. punktā”.
2. Svītrot 13. punktā vārdus „aģentūra un”.
3. Izteikt 14. punktu šādā redakcijā:

„14. Komisija 10 darbdienu laikā pēc šo noteikumu [13. punktā](http://m.likumi.lv/doc.php?id=268361#p13) minētās informācijas saņemšanas piešķir privātpersonas parakstu vākšanas tiešsaistes sistēmai piekļuvi šo noteikumu 31. punktā minētajai tīmekļa saskarnei savākto parakstu iesniegšanai.”.

1. Izteikt 17.punktu šādā redakcijā:

„17. Ja pieņemts šo noteikumu 15.2. vai 15.3. apakšpunktā minētais lēmums, sertificējošā institūcija par to informē šo noteikumu [4. punktā](http://m.likumi.lv/doc.php?id=268361#p4) minēto personu un komisiju, kā arī nosūta komisijai pieprasījumu bloķēt piekļuvi šo noteikumu 31. punktā minētajai tīmekļa saskarnei.”.

1. Aizstāt 18. punktā skaitļus un vārdus „2.3. apakšpunktā” ar skaitļiem un vārdiem „31. punktā”.
2. Aizstāt 30. punktā vārdus „var veikt tikai to” ar vārdu „veic to”.
3. Izteikt 31. punktu šādā redakcijā:

„31. Portāla un privātpersonas parakstu vākšanas tiešsaistes sistēmā savāktie paraksti iesniedzami komisijai tiešsaistē, izmantojot komisijas pārziņā esošu drošu tīmekļa saskarni, kuras aprakstu un pirmkoda piemērus komisija publicē savā tīmekļa vietnē.”.

1. Izteikt 32. punktu šādā redakcijā:

„32. Portāla un privātpersonas parakstu vākšanas tiešsaistes sistēma fiziskajai personai pēc paraksta iesniegšanas attēlo informāciju par paraksta nosūtīšanas rezultātu. Pēc paraksta sekmīgas iesniegšanas fiziskajai personai tiek attēlota šo faktu apliecinoša informācija, kas satur fiziskās personas datus, parakstīšanas datumu un laiku, kā arī izvēlēto iniciatīvu. Ja paraksta iesniegšana nav notikusi, fiziskajai personai tiek attēlota atbilstoša informācija, kā arī norādes par turpmāku rīcību.”

1. Aizstāt 33. punkta ievaddaļā vārdu “E-pakalpojums” ar vārdu “portāla”.
2. Aizstāt 33. punktā skaitļus un vārdus „2.3. apakšpunktā” ar skaitļiem un vārdiem "31.punktā".
3. Svītrot 35. punktu.
4. Izteikt 36. punktu šādā redakcijā:

„36. Portāla un privātpersonas parakstu vākšanas tiešsaistes sistēma nodrošina iespēju fiziskai personai tajā parakstīties par attiecīgo parakstu vākšanas iniciatīvu vienu reizi.”.

1. Svītrot IV nodaļu.

1. Papildināt noteikumus ar 65. punktu šādā redakcijā:

„65. Komisija divu mēnešu laikā no šo noteikumu spēkā stāšanās brīža savā tīmekļa vietnē publicē šo noteikumu 31. punktā minētās saskarnes aprakstus un pirmkoda piemērus”.

Ministru prezidente L.Straujuma

Vides aizsardzības un

reģionālās attīstības ministrs K.Gerhards

Iesniedzējs:

vides aizsardzības un

reģionālās attīstības ministrs K.Gerhards

Vīza:

valsts sekretārs G. Puķītis

01.06.2015. 16:30

I.Gaile

Inese.gaile@varam.gov.lv, 66016546